Robert av Torigni

Robert av Torigni, også kalt Robertus De Monte, (født ca. 1110, død 24. juni 1186) var en normannisk munk og krønikeskriver.

 Liv og virke 
Roberts familie kom fra lavadelen og han ble født i Torigni-sur-Vire i sentrale Normandie på en ukjent dato, kanskje en gang rundt 1110. Han gikk i klosteret Le Bec i 1128 hvor han ble prior ca. 1149. Han ble valgt til abbed ved Mont-Saint-Michel i 1154. Han døde den 23. eller 24. juni (29. mai) 1186.

Robert var en «ivrig leser» og samlet både religiøse og «profane» bøker. Som prior og abbed var han mer delaktig i verden utenfor klostermurene enn de to medforfattere av Gesta Normannorum Ducum (Dådene til de normanniske hertugene), Orderic Vitalis og William av Jumièges. Roberts revisjon av Gesta Normannorum Ducum dateres fra 1139 og var hans første betydelige arbeid. Han skrev utvidelser og appendiks til Krøniken til Sigebert av Gembloux som dekket perioden 385-1000, og Gesta Normannorum Ducum er en fortsettelse av denne krøniken som utvider den fra år 1100 til 1186.

Det er for dens beskrivelse av hendelsene på kontinentet i årene 1154 til 1170 som gjør hans informasjon så betydningsfull for anglo-normannisk historie. Hans senere tillegg avslører ikke bare om de endrete holdningene til normanniske invasjonen i England, men også om synet på de tidligste norrøne bosetningen i Normandie.

Robert var i en god posisjon for å skaffe seg informasjon ettersom klosteret Mont St Michel var en av de fire store senter for pilegrimsferder i Europa. Som forfatter var han meget engstelig og forsiktig. Til å skrive krøniker nevner han sjelden betydelige hendelser som for eksempel mordet på Thomas Becket som var meget kontroversielt. Hans stil er av den tørre årbokforfatter og hans notater om hendelser i England er kortfattet og stundom feilaktig.

 Verker 
Han er best kjent som den siste av tre bidragsytere til Gesta Normannorum Ducum («Dådene til de normanniske hertugene»), en krønike opprinnelig skrevet av William av Jumièges, vedlegg av Orderic Vitalis og til sist av Robert av Torigni som brakte historien fram til tiden til Henrik I av England.Potts, Cassandra (våren 1997): «Review of the Gesta Normannorum Ducum of William of Jumièges, Orderic Vitalis, and Robert of Torigni Volume II: Books V-VIII by Elisabeth M. C. Van Houts» i: Albion, Vol. 29, No. 1, s. 82

Robert støttet seg mer på Orderics verk enn det til William av Jumièges og la til informasjon om styret til Vilhelm Erobreren, en historie om Bec, og et bind om Henrik I.Wace; Burgess, Glyn S; Van Houts, Elisabeth M.C. (2004): The History of the Norman people: Wace's Roman de Rou, Boydell Press, Rochester, NY, s. xxviii En annen kilde han benyttet var Henry av Huntingdons Historia Anglorum.Greenway, Diana, red. (1996): Henry, Archdeacon of Huntingdon, Historia Anglorum, Oxford University Press, Oxford, s. lxi Henrik, erkediakon av Huntingdon, hadde besøkt Bec i 1139 og i løpet av hans opphold der fikk Robert mye informasjon om styret til Henrik I som han benyttet i sin egen krønike.Gibson, Margaret (1981): «History at Bec in the twelfth century» i: Davis, R.H.C.; Wallace-Hadrill, J.M., red.: The Writing of History in the Middle Ages; Essays Presented to Richard William Southern, Clarendon Press, Oxford, s. 176 Til gjengjeld introduserte Robert til Henrik av Huntingdon en nytt verk av Geoffrey av Monmouth, Historia Regum Britanniae, en kopi som først hadde kommet til Bec en gang rundt 1138.

John Bale, engelsk geistlig og historiker på 1500-tallet, identifiserte i sin Index Britanniae Scriptorum Robert som forfatter av to arthurianske romanser, basert delvis på forfatterens initialer av dette arbeidet med bokstave «R». Disse var De Ortu Waluuanii og Historia Meriadoci, men denne identifiseringen har forblitt kontroversiell og tvilsom.James Bruce analyserte skrivestilen til de to romansene og sammenlignet dem med skriftene til Robert av Torigni. Hans mening er de ikke passer overens og pekte også på hvordan Bale gjorde feil i å tilskrive disse romansene til Robert basert på en feilaktig antagelse. Ytterligere bevis viser at disse romansene er produkter av forfattere fra 1200-tallet, ikke 1100-tallet. Se Bruce, J. Douglas, red. (1913): Two Arthurian Romances of the XIIIth Century in Latin Prose, Johns Hopkins Press, , s. x-xv, sub: «II. Bale's ascription of the romances to Robert de Torigni». Se også: Day, Mildred Leake (2005): Latin Arthurian literature, Cambridge: Brewer, s. 3–11 for ytterligere akademisk diskusjon om emnet.

 Referanser 

 Litteratur 
 Delisle, Léopold, red. (1872-3): Chronique de Robert de Torigni, abbé du Mont-Saint-Michel, Rouen, Le Brument
 Day, Robert; Leake, Mildred, red. (1984): De ortu Waluuanii nepotis Arturi, New York ; London, Garland
 Sandre, Yves (2004): L'abbé du Mont-Saint-Michel, Robert de Torigni. 1106-1186. Éditions Siloë, Nantes ISBN 2-84231-288-0.

 Eksterne lenker 
 Robert de Torignis Chronicles (latin)

Kategori:Normannere
Kategori:Franske forfattere
Kategori:Latinspråklige forfattere
Kategori:Kronikører
Kategori:Personer fra departementet Manche
Kategori:Dødsfall i 1186